Kárpathoksen arkeologinen museo

Kárpathoksen arkeologinen museo () on arkeologinen museo Kárpathoksen kaupungissa eli Pigádiassa Kárpathoksen saarella Kreikassa. Se esittelee saarelta löydettyä muinaisesineistöä. == Historia ja rakennus == Kárpathoksen arkeologinen museo toimii rakennuksessa, joka sijaitsee Aléxandros Papágoksen aukion länsilaidalla Kárpathoksen-Kásoksen alueyksikön hallintorakennuksen vieressä, ja on sen kanssa osa samaa rakennuskokonaisuutta muodostaen sen länsisiiven. Kokonaisuus on Dodekanesian italialaisvallan ajalta vuosilta 1926–1936. Museo aloitti toimintansa vuonna 2005. == Kokoelmat == Museon kokoelmiin kuuluu löytöjä saaren esihistoriallisen ajan asutuksista, saaren antiikin aikaisista kaupungeista sekä saaren varhaiskristillisen kauden kirkoista ja bysanttilaisen kauden asutuksista. Esihistoriallisen ajan löytöihin lukeutuu joitakin esineitä neoliittiselta kaudelta, mukaan lukien obsidiaanista tehdyt terät. Minolaisen ja mykeneläisen kauden löytöjä on muun muassa tuon ajan asutuksesta nykyisen Pigádian paikalta, minolaisaikaisesta maatilasta saaren eteläosasta sekä mykeneläisestä haudasta nykyisestä Voniésista. Antiikin aikaisia löydöksiä on peräisin saaren kolmesta polis- keskuksesta Arkesseiasta, Brykuksesta ja Karpathoksesta, sekä Pigádian paikalla sijainneesta Potidaionin kaupungista, joka oli Karpathoksen poliksen satama. Esineistöön lukeutuu muun muassa keramiikkaa ja veistoksia. Myöhemmän ajan löytöjä on saaren varhaisen kristillisen ajan basilikakirkoista ja asutuksista. Niihin lukeutuu muun muassa amforoita, astioita, rahoja, rakennusten koristeosia sekä lattiamosaiikkeja. Museo esittelee lyhyesti saaren historiaa myös uuden ajan alkupuolella 1400–1500-luvuilla. Tiedosto:Archaeological Museum of Karpathos 10 - Neolithic, Minoan and Mycenaean.jpg|Neoliittisen, minolaisen ja mykeneläisen kauden kokoelmia. Tiedosto:Archaeological Museum of Karpathos 12 - Neolithic, waste from the manufactre of obsidian and flint tools.jpg|Neoliittisia jäänteitä obsidiaani- ja pii­esineiden työstämisestä. Tiedosto:Archaeological Museum of Karpathos 14 - Minoan.jpg|Minolaista keramiikkaa. Tiedosto:Archaeological Museum of Karpathos 26 - Reconstruction of a chamber tomb, Vonies, 14th century BC.jpg|Mykeneläisen kammio­haudan ennallistus, Voniés, 1300-luku eaa. Tiedosto:Archaeological Museum of Karpathos 34 - Archaic to Roman.jpg|Antiikin ajan kokoelmia arkaaiselta roomalaiselle kaudelle. Tiedosto:Archaeological Museum of Karpathos 48 - Findings from Brykous.jpg|Löytöjä Brykuksen kaupungista. Tiedosto:Archaeological Museum of Karpathos 53 - Findings from polis of Karpathos.jpg|Löytöjä Karpathoksen kaupungista. Tiedosto:Archaeological Museum of Karpathos 40 - Potidaion.jpg|Löytöjä Potidaionin kaupungista. Tiedosto:Archaeological Museum of Karpathos 42 - Potidaion, statuette of Aphrodite or Nymphe - Late Hellenistic or Early Roman.jpg|Afrodite tai nymfi, myöhäinen hellenistinen tai roomalainen kausi. Tiedosto:Archaeological Museum of Karpathos 44 - Part of a grave stele, a mantled man and a boy, 2nd century BC.jpg|Osa hautastelestä, 100-luku eaa. Tiedosto:Archaeological Museum of Karpathos 62 - Fragments from basilica churches.jpg|Koristeosia basilikakirkoista. Tiedosto:Archaeological Museum of Karpathos 04.jpg|Museon ulkotilojen lapidariumia. == Lähteet == == Aiheesta muualla == Luokka:Kárpathos Luokka:Kreikan arkeologiset museot